DMT ดีดต่อ 5% ลุ้นรายได้ปี 66 โต 30% รับปริมาณจราจร-นักท่องเที่ยวจีนหนุน
DMT เด้งต่อ 5% ตั้งเป้ารายได้ปี 66 โต 30% รับปริมาณจราจรเพิ่มขึ้น รวมถึงการเปิดประเทศรับนักท่องเที่ยวมากขึ้น
DMT เด้งต่อ 5% ตั้งเป้ารายได้ปี 66 โต 30% รับปริมาณจราจรเพิ่มขึ้น รวมถึงการเปิดประเทศรับนักท่องเที่ยวมากขึ้น
11 ม.ค. 2566

ผู้สื่อข่าวรายงานว่า วันนี้ (11 ม.ค. 66)  ราคาหุ้น บริษัท ทางยกระดับดอนเมือง จำกัด (มหาชน) หรือ DMT ณ เวลา 10:44 น. อยู่ที่ระดับ 13.30 บาท  บวก 0.60 บาท หรือเพิ่มขึ้น 4.72% สูงสุดที่ระดับ 13.50 บาท ต่ำสุดที่ระดับ 12.80 บาท ด้วยมูลค่าการซื้อขาย 96.25 ล้านบาท

สำหรับราคาหุ้นที่ปรับตัวขึ้นต่อเนื่อง บริษัท ทางยกระดับดอนเมือง จำกัด (มหาชน) DMT เปิดเผยว่า แผนธุรกิจในปี 2566 บริษัทฯตั้งเป้ารายได้เติบโตเกิน 30% จากปีก่อน เนื่องจากคาดการณ์ปริมาณการจราจรเฉลี่ยไม่ต่ำกว่า 110,000 คันต่อวัน เพิ่มขึ้นจากปีก่อนที่มีปริมาณการจราจรเฉลี่ยอยู่ที่ 85,000 คันต่อวัน ซึ่งตัวเลขดังกล่าวเป็นการคาดการณ์จากปริมาณจราจรที่เกิดขึ้นจริงในช่วงเดือนธันวาคม 2565 ที่ผ่านมา
อย่างไรก็ตาม แนวโน้มการเปิดประเทศรับนักท่องเที่ยวมากขึ้น จะทำให้ปริมาณการเดินทางโดยรวม และการเดินทางของสนามบินดอนเมืองที่ติดกับทางยกระดับดอนเมือง มีแนวโน้มปรับเพิ่มสูงขึ้นกว่าที่ประมาณการณ์ไว้ นอกจากนี้ ยังมองว่าปีนี้ไม่มีปัจจัยลบแบบในปี 2563-2564 เรื่องการจำกัดการเดินทางและการล็อกดาวน์